title: Vykonávacie nariadenie Komisie (EÚ) 2021/11 zo 7. januára 2021, ktorým sa mení vykonávacie nariadenie (EÚ) č. 498/2012 o prideľovaní colných kvót uplatňovaných na vývoz dreva z Ruskej federácie do Európskej únie

text:
                  8.1.2021

                  SK

                  Úradný vestník Európskej únie

                  L 5/1

         VYKONÁVACIE NARIADENIE KOMISIE (EÚ) 2021/11
         zo 7. januára 2021,
         ktorým sa mení vykonávacie nariadenie (EÚ) č. 498/2012 o prideľovaní colných kvót uplatňovaných na vývoz dreva z Ruskej federácie do Európskej únie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Rady 2012/105/EÚ zo 14. decembra 2011 o podpise v mene Európskej únie a predbežnom vykonávaní Dohody vo forme výmeny listov medzi Úniou a Ruskou federáciou o správe colných kvót uplatňovaných na vývoz dreva z Ruskej federácie do Európskej únie a protokolu medzi Európskou úniou a vládou Ruskej federácie o technických postupoch podľa uvedenej dohody (1), a najmä na jeho článok 4,
         keďže:

                     (1)

                     Ruská federácia pristúpila 22. augusta 2012 k Svetovej obchodnej organizácii. Záväzky Ruskej federácie zahŕňajú colné kvóty na vývoz určitých druhov ihličnatého dreva, z ktorých časť bola pridelená na vývoz do Únie. Postupy týkajúce sa správy uvedených colných kvót sú stanovené v Dohode vo forme výmeny listov medzi Európskou úniou a Ruskou federáciou o správe colných kvót uplatňovaných na vývoz dreva z Ruskej federácie do Európskej únie (2) (ďalej len „dohoda“) a v protokole medzi Európskou úniou a vládou Ruskej federácie o technických postupoch podľa uvedenej dohody (3) (ďalej len „protokol“). Dohoda a protokol boli podpísané 16. decembra 2011. Predbežne sa vykonávajú odo dňa pristúpenia Ruskej federácie k Svetovej obchodnej organizácii.

                     (2)

                     Podľa článku 4 rozhodnutia 2012/105/EÚ sa vykonávacím nariadením Komisie (EÚ) č. 498/2012 (4) stanovili pravidlá prideľovania colných kvót uplatňovaných na vývoz dreva z Ruskej federácie do Európskej únie. Uvedené nariadenie sa prestane uplatňovať dňom, ku ktorému sa ukončí postup uzavretia protokolu.

                     (3)

                     Zatiaľ čo sa dohoda a protokol naďalej predbežne vykonávajú do ukončenia postupov potrebných na ich uzavretie, zo skúseností získaných pri vykonávaní vykonávacieho nariadenia (EÚ) č. 498/2012 vyplynulo, že treba zmeniť niektoré ustanovenia uvedeného nariadenia.

                     (4)

                     Článok 7 ods. 1 vykonávacieho nariadenia (EÚ) č. 498/2012 by sa mal zmeniť tak, aby sa zaistilo, že v prvej časti každého obdobia platnosti kvóty maximálne dovozné práva tradičných dovozcov pre ktorúkoľvek skupinu výrobkov nie sú nižšie ako práva udelené novým dovozcom.

                     (5)

                     Podľa článku 3 protokolu je zatriedenie zahrnutých výrobkov založené na colnej a štatistickej nomenklatúre uplatňovanej v Rusku. Prílohy I a III k vykonávaciemu nariadeniu (EÚ) č. 498/2012 odkazujú na príslušné číselné znaky colného sadzobníka zahrnutých výrobkov. Keďže nomenklatúra prešla od začiatku predbežného vykonávania protokolu zmenami, tieto zmeny treba preniesť do príloh, v ktorých sa tak zobrazí colná a štatistická nomenklatúra, ktorá sa v súčasnosti uplatňuje v Ruskej federácii. Prílohy I a III by sa preto mali zodpovedajúcim spôsobom zmeniť.

                     (6)

                     Opatrenia stanovené v tomto nariadení sú v súlade so stanoviskom Výboru pre dovoz dreva zriadeného rozhodnutím 2012/105/EÚ,

               PRIJALA TOTO NARIADENIE:

            Článok 1
            Vykonávacie nariadenie (EÚ) č. 498/2012 sa mení takto:

                        1.

                        V článku 2 sa druhý odsek nahrádza takto:
                        „Okrem toho sa uplatňuje aj toto vymedzenie pojmu: ‚skupina výrobkov‘ je každá z oboch kategórií zahrnutých výrobkov podľa zatriedenia takýchto výrobkov v colnej a štatistickej nomenklatúre uplatňovanej v Ruskej federácii, konkrétne smrekové drevo a borovicové drevo. Príslušné číselné znaky colného sadzobníka uplatňované v Ruskej federácii a zodpovedajúce číselné znaky kombinovanej nomenklatúry (*1) (‚KN‘) a kódy TARIC sú uvedené v prílohe I.

                           (*1)  V súčasnosti spadá do nariadenia Komisie (EÚ) 2019/1776 (Ú. v. EÚ L 280, 31.10.2019, s. 1).“"

                        2.

                        V článku 7 sa odsek 1 nahrádza takto:

                           „1.   Komisia každoročne vypočíta limity uplatniteľné pre každého tradičného dovozcu na nasledujúce obdobie platnosti kvóty v súlade s metódou stanovenou v článku 6 ods. 2 Ak je vypočítaný limit pre tradičného dovozcu pre danú skupinu výrobkov nižší ako maximálne 1,5 % colnej kvóty udelenej novým dovozcom v súlade s článkom 4 ods. 3, limit pre dotknutého tradičného dovozcu sa stanovuje na úrovni 1,5 % colnej kvóty pre príslušnú skupinu výrobkov.“

                        3.

                        Príloha I sa nahrádza textom v prílohe I k tomuto nariadeniu.

                        4.

                        Príloha III sa nahrádza textom v prílohe II k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. januára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 57, 29.2.2012, s. 1.

            (2)  Ú. v. EÚ L 57, 29.2.2012, s. 3.

            (3)  Ú. v. EÚ L 57, 29.2.2012, s. 5.

            (4)  Vykonávacie nariadenie Komisie (EÚ) č. 498/2012 z 12. júna 2012 o prideľovaní colných kvót uplatňovaných na vývoz dreva z Ruskej federácie do Európskej únie (Ú. v. EÚ L 152, 13.6.2012, s. 28).

            PRÍLOHA I

                     „PRÍLOHA I
                     Príslušné číselné znaky colného sadzobníka uplatňované v Ruskej federácii a zodpovedajúce číselné znaky KN a kódy TARIC, ako sa uvádza v článku 2

                                    Číselný znak KN

                                    Kód TARIC

                                    Číselný znak ruského colného sadzobníka

                                    Úplný opis

                                 1.

                                 ex 4403 23 10

                                 10

                                 4403 23 110 0

                                 Smrekové drevo druhu ‚Picea abies Karst.‘ alebo drevo z jedle striebornej (Abies alba Mill.) s priemerom najmenej 15 cm, ale najviac 24 cm, s dĺžkou najmenej 1,0 m

                                 ex 4403 23 90

                                 10

                                 4403 23 190 0

                                 2.

                                 ex 4403 23 10

                                 10

                                 4403 23 110 0

                                 Smrekové drevo druhu ‚Picea abies Karst.‘ alebo drevo z jedle striebornej (Abies alba Mill.) s priemerom viac ako 24 cm, s dĺžkou najmenej 1,0 m

                                 ex 4403 23 90

                                 10

                                 4403 23 190 0

                                 3.

                                 ex 4403 24 00

                                 10

                                 4403 24 100 0

                                 Smrekové drevo druhu ‚Picea abies Karst.‘ alebo drevo z jedle striebornej (Abies alba Mill.), surové, tiež odkôrnené alebo zbavené drevnej beli, alebo hrubo opracované do štvorcových tvarov, s priemerom menej ako 15 cm

                                 4.

                                 ex 4403 24 00

                                 10

                                 4403 24 100 0

                                 Ostatné smrekové drevo druhu ‚Picea abies Karst.‘ alebo drevo z jedle striebornej (Abies alba Mill.)

                                 5.

                                 ex 4403 21 10

                                 10

                                 4403 21 110 0

                                 Borovicové drevo druhu ‚Pinus sylvestris L.‘, s priemerom najmenej 15 cm, ale najviac 24 cm, s dĺžkou najmenej 1,0 m

                                 ex 4403 21 90

                                 10

                                 4403 21 190 0

                                 6.

                                 ex 4403 21 10

                                 10

                                 4403 21 110 0

                                 Borovicové drevo druhu ‚Pinus sylvestris L.‘, s priemerom viac ako 24 cm, s dĺžkou najmenej 1,0 m

                                 ex 4403 21 90

                                 10

                                 4403 21 190 0

                                 7.

                                 ex 4403 22 00

                                 10

                                 4403 22 100 0

                                 Borovicové drevo druhu ‚Pinus sylvestris L.‘ (surové, tiež odkôrnené alebo zbavené drevnej beli, alebo hrubo opracované do štvorcových tvarov) s priemerom menej ako 15 cm

                                 8.

                                 ex 4403 22 00

                                 10

                                 4403 22 100 0

                                 Ostatné borovicové drevo druhu ‚Pinus sylvestris L.‘

               “

            PRÍLOHA II

                     „PRÍLOHA III
                     Opravné koeficienty uvedené v článku 11 ods. 2

                                    Číselný znak ruského colného sadzobníka

                                    Opravný koeficient

                                 4403231100
                                 4403231900
                                 4403241000

                                 0,88

                                 4403211100
                                 4403211900
                                 4403221000

                                 0,87

               “


title: Vykonávacie nariadenie Komisie (EÚ) 2021/51 z 22. januára 2021, ktorým sa podľa nariadenia Európskeho parlamentu a Rady (EÚ) 2015/2283 povoľuje zmena podmienok používania novej potraviny „trans-resveratrol“ a ktorým sa mení vykonávacie nariadenie Komisie (EÚ) 2017/2470 (Text s významom pre EHP)

text:
                  25.1.2021

                  SK

                  Úradný vestník Európskej únie

                  L 23/10

         VYKONÁVACIE NARIADENIE KOMISIE (EÚ) 2021/51
         z 22. januára 2021,
         ktorým sa podľa nariadenia Európskeho parlamentu a Rady (EÚ) 2015/2283 povoľuje zmena podmienok používania novej potraviny „trans-resveratrol“ a ktorým sa mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:

                     (1)

                     V nariadení (EÚ) 2015/2283 sa stanovuje, že na trh v Únii možno umiestňovať iba nové potraviny, ktoré sú povolené a zaradené do únijného zoznamu.

                     (2)

                     V súlade s článkom 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.

                     (3)

                     Vykonávacím rozhodnutím Komisie (EÚ) 2016/1190 (3) sa povolilo umiestnenie trans-resveratrolu ako novej zložky potravín na trh Únie podľa nariadenia Európskeho parlamentu a Rady (ES) č. 258/97 (4), ktorá sa má používať vo výživových doplnkoch vymedzených v smernici Európskeho parlamentu a Rady 2002/46/ES (5) vo forme kapsúl alebo tabliet pre dospelú populáciu.

                     (4)

                     Spoločnosť DSM Nutritional Products Europe (ďalej len „žiadateľ“) predložila Komisii 31. januára 2020 v súlade s článkom 10 ods. 1 nariadenia (EÚ) 2015/2283 žiadosť o zmenu podmienok používania novej potraviny „trans-resveratrol“. Žiadateľ požiadal o zmenu formátov dodávania v prípade výživových doplnkov obsahujúcich novú potravinu trans-resveratrol, najmä o odstránenie špecifických formátov dodávania, vo forme kapsúl alebo tabliet, ako jediných povolených foriem výživových doplnkov uvedených v únijnom zozname.

                     (5)

                     Žiadateľ sa domnieva, že pozmenenie formátov dodávania v prípade výživových doplnkov obsahujúcich trans-resveratrol je potrebné, pretože by umožnilo, aby sa trans-resveratrol používal v iných formách výživových doplnkov, než sú kapsuly alebo tablety.

                     (6)

                     Existuje niekoľko nových potravín, ktoré sú v súčasnosti povolené vo výživových doplnkoch a uvedené v únijnom zozname nových potravín a pri ktorých neboli špecifikované formáty dodávania. Pozmenením formátov dodávania v prípade výživových doplnkov obsahujúcich trans-resveratrol by sa preto zabezpečila konzistentnosť, pokiaľ ide o podmienky používania výživových doplnkov, a prevádzkovateľom potravinárskych podnikov by sa poskytlo viac možností na zohľadňovanie preferencií spotrebiteľov.

                     (7)

                     Komisia nepožiadala Európsky úrad pre bezpečnosť potravín o vydanie stanoviska v súlade s článkom 10 ods. 3, keďže zmena podmienok používania novej potraviny trans-resveratrol prostredníctvom odstránenia špecifických formátov dodávania výživových doplnkov by nemala mať vplyv na ľudské zdravie. Preto je vhodné zmeniť podmienky používania novej potraviny trans-resveratrol s cieľom povoliť jej používanie v akejkoľvek forme výživových doplnkov pri predtým povolenom maximálnom množstve.

                     (8)

                     Najvyššie prípustné množstvo trans-resveratrolu vo výživových doplnkoch povolené vykonávacím rozhodnutím (EÚ) 2016/1190 a uvedené v únijnom zozname nových potravín zostáva rovnaké. Bezpečnostné aspekty, ktoré boli podkladom na povolenie trans-resveratrolu vo výživových doplnkoch, zostávajú platné, a odstránenie špecifických formátov dodávania výživových doplnkov nepredstavuje bezpečnostné riziko.

                     (9)

                     Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1

               1.   Zápis v únijnom zozname povolených nových potravín stanovenom v článku 6 nariadenia (EÚ) 2015/2283, zahrnutý vo vykonávacom nariadení (EÚ) 2017/2470, ktorý sa týka „trans-resveratrolu“, sa mení v súlade s prílohou k tomuto nariadeniu.

               2.   Zápis v únijnom zozname podľa odseku 1 musí zahŕňať podmienky používania a požiadavky na označovanie stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. januára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 327, 11.12.2015, s. 1.

            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).

            (3)  Vykonávacie rozhodnutie Komisie (EÚ) 2016/1190 z 19. júla 2016, ktorým sa povoľuje umiestnenie trans-resveratrolu ako novej zložky potravín na trh v súlade s nariadením Európskeho parlamentu a Rady (ES) č. 258/97 (Ú. v. EÚ L 196, 21.7.2016, s. 53).

            (4)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

            (5)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).

            PRÍLOHA
            V prílohe k vykonávaciemu nariadeniu (EÚ) 2017/2470 sa zápis týkajúci sa „Trans-resveratrolu“ v tabuľke 1 (Povolené nové potraviny) nahrádza takto:

                           Povolená nová potravina

                           Podmienky, za ktorých možno novú potravinu používať

                           Doplňujúce špecifické požiadavky na označovanie

                           Iné požiadavky

                           Ochrana údajov

                              „Trans-resveratrol

                              Konkrétna kategória potravín

                              Najvyššie prípustné množstvá

                                       1.

                                       Názov novej potraviny na označení výživových doplnkov, ktoré ju obsahujú, je „trans-resveratrol“.

                                       2.

                                       Na označení výživových doplnkov obsahujúcich trans-resveratrol sa musí uvádzať informácia, že ľudia užívajúci lieky by mali výrobok konzumovať len pod dohľadom lekára.“

                           Výživové doplnky, ktoré sú v smernici 2002/46/ES nesprávne vymedzené ako „potravinové doplnky“, určené pre dospelých

                           150 mg/deň


title: Vykonávacie nariadenie Komisie (EÚ) 2021/52 z 22. januára 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok benfluralín, dimoxystrobín, fluazinam, flutolanil, mankozeb, mekoprop-P, mepikvát, metiram, oxamyl a pyraklostrobín (Text s významom pre EHP)

text:
                  25.1.2021

                  SK

                  Úradný vestník Európskej únie

                  L 23/13

         VYKONÁVACIE NARIADENIE KOMISIE (EÚ) 2021/52
         z 22. januára 2021,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok benfluralín, dimoxystrobín, fluazinam, flutolanil, mankozeb, mekoprop-P, mepikvát, metiram, oxamyl a pyraklostrobín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.

                     (2)

                     Vykonávacím nariadením Komisie (EÚ) 2019/2094 (3) sa predĺžilo obdobie platnosti schválenia účinných látok dimoxystrobín, mekoprop-P, metiram, oxamyl a pyraklostrobín do 31. januára 2021 a obdobie platnosti schválenia účinných látok benfluralín, fluazinam, flutolanil a mepikvát do 28. februára 2021.

                     (3)

                     Žiadosti o obnovenie platnosti schválenia uvedených látok boli predložené v súlade s vykonávacím nariadením Komisie (EÚ) č. 844/2012 (4).

                     (4)

                     Vzhľadom na skutočnosť, že hodnotenie uvedených látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.

                     (5)

                     Okrem toho je nutné predĺžiť obdobie platnosti schválenia účinných látok flutolanil, mepikvát a pyraklostrobín, aby sa v súlade s postupom stanoveným v článkoch 13 a 14 vykonávacieho nariadenia (EÚ) č. 844/2012 poskytol potrebný čas na vykonanie hodnotenia uvedených účinných látok v súvislosti s vlastnosťami narúšajúcimi endokrinný systém.

                     (6)

                     V prípadoch, keď má Komisia prijať nariadenie o neobnovení schválenia účinnej látky uvedenej v prílohe k tomuto nariadeniu z dôvodu nesplnenia kritérií schválenia, má ako dátum skončenia platnosti schválenia stanoviť rovnaký dátum, ako je ten, ktorý platil pred prijatím tohto nariadenia, alebo dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. V prípadoch, keď má Komisia prijať nariadenie o obnovení schválenia účinnej látky uvedenej v prílohe k tomuto nariadeniu, bude sa snažiť stanoviť podľa daných okolností čo najskorší dátum uplatňovania.

                     (7)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. januára 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2019/2094 z 29. novembra 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok benfluralín, dimoxystrobín, fluazinam, flutolanil, mankozeb, mekoprop-P, mepikvát, metiram, oxamyl a pyraklostrobín (Ú. v. EÚ L 317, 9.12.2019, s. 102).

            (4)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:

                        1.

                        V šiestom stĺpci („Schválenie platí do“) riadku 57, ktorý sa týka látky mekoprop-P, sa uvedený dátum nahrádza dátumom „31. januára 2022“.

                        2.

                        V šiestom stĺpci („Schválenie platí do“) riadku 81, ktorý sa týka látky pyraklostrobín, sa uvedený dátum nahrádza dátumom „31. januára 2022“.

                        3.

                        V šiestom stĺpci („Schválenie platí do“) riadku 115, ktorý sa týka látky metiram, sa uvedený dátum nahrádza dátumom „31. januára 2022“.

                        4.

                        V šiestom stĺpci („Schválenie platí do“) riadku 116, ktorý sa týka látky oxamyl, sa uvedený dátum nahrádza dátumom „31. januára 2022“.

                        5.

                        V šiestom stĺpci („Schválenie platí do“) riadku 128, ktorý sa týka látky dimoxystrobín, sa uvedený dátum nahrádza dátumom „31. januára 2022“.

                        6.

                        V šiestom stĺpci („Schválenie platí do“) riadku 187, ktorý sa týka látky flutolanil, sa uvedený dátum nahrádza dátumom „28. februára 2022“.

                        7.

                        V šiestom stĺpci („Schválenie platí do“) riadku 188, ktorý sa týka látky benfluralín, sa uvedený dátum nahrádza dátumom „28. februára 2022“.

                        8.

                        V šiestom stĺpci („Schválenie platí do“) riadku 189, ktorý sa týka látky fluazinam, sa uvedený dátum nahrádza dátumom „28. februára 2022“.

                        9.

                        V šiestom stĺpci („Schválenie platí do“) riadku 191, ktorý sa týka látky mepikvát, sa uvedený dátum nahrádza dátumom „28. februára 2022“.


title: Vykonávacie nariadenie Komisie (EÚ) 2021/53 z 22. januára 2021, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

text:
                  25.1.2021

                  SK

                  Úradný vestník Európskej únie

                  L 23/16

         VYKONÁVACIE NARIADENIE KOMISIE (EÚ) 2021/53
         z 22. januára 2021,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b),
         keďže:

                     (1)

                     V prílohe IV k nariadeniu (ES) č. 1210/2003 sa uvádza zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov a zákaz sprístupnenia finančných prostriedkov alebo hospodárskych zdrojov.

                     (2)

                     Dňa 18. januára 2021 sankčný výbor Bezpečnostnej rady OSN rozhodol o vypustení dvoch osôb zo zoznamu osôb a subjektov, na ktoré by sa malo uplatňovať zmrazenie finančných prostriedkov a hospodárskych zdrojov.

                     (3)

                     Príloha IV k nariadeniu (ES) č. 1210/2003 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha IV k nariadeniu (ES) č. 1210/2003 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. januára 2021

                  Za Komisiu

                  v mene predsedníčky

                  generálny riaditeľ

                  Generálne riaditeľstvo pre finančnú stabilitu, finančné služby a úniu kapitálových trhov

            (1)  Ú. v. EÚ L 169, 8.7.2003, s. 6.

            PRÍLOHA
            V prílohe IV k nariadeniu (ES) č. 1210/2003 sa vypúšťajú tieto záznamy:

                        „31.

                        MENO: Zuhair Talib Abd-al-Sattar Al-Naqib DÁTUM NARODENIA/MIESTO NARODENIA: približne 1948 ŠTÁTNA PRÍSLUŠNOSŤ: Irak ZÁKLAD REZOLÚCIE RB OSN 1483: Riaditeľ vojenskej informačnej služby“

                        „33.

                        MENO: Amir Rashid Muhammad Al-Ubaidi DÁTUM NARODENIA/MIESTO NARODENIA: 1939, Bagdad ŠTÁTNA PRÍSLUŠNOSŤ: Irak ZÁKLAD REZOLÚCIE RB OSN 1483: Minister ropy, 1996 až 2003; Vedúci Organizácie vojenskej industrializácie, začiatkom 90-tych rokov.“


title: Vykonávacie nariadenie Rady (EÚ) 2021/707 z 29. apríla 2021, ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
                  30.4.2021

                  SK

                  Úradný vestník Európskej únie

                  L 147/3

         VYKONÁVACIE NARIADENIE RADY (EÚ) 2021/707
         z 29. apríla 2021,
         ktorým sa vykonáva článok 17 ods. 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 3,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 10. marca 2014 prijala nariadenie (EÚ) č. 224/2014.

                     (2)

                     Výbor Bezpečnostnej rady Organizácie Spojených národov (BR OSN) zriadený podľa rezolúcie BR OSN č. 2127 (2013) 5. apríla 2021 schválil vypustenie jedného subjektu zo zoznamu osôb a subjektov, na ktoré sa vzťahujú reštriktívne opatrenia.

                     (3)

                     Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 224/2014 sa týmto mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. apríla 2021

                  Za Radu

                  predsedníčka

               A. P. ZACARIAS

            (1)  Ú. v. EÚ L 70, 11.3.2014, s. 1.

            PRÍLOHA
            Zo zoznamu uvedeného v časti B (Subjekty) prílohy I k nariadeniu (EÚ) č. 224/2014 sa vypúšťa záznam o tomto subjekte:

                        1.

                           BUREAU D'ACHAT DE DIAMANT EN CENTRAFRIQUE/KARDIAM (kancelária výkupu diamantov v Stredoafrickej republike) (alias: a) BADICA/KRDIAM; b) KARDIAM).


title: Vykonávacie nariadenie Komisie (EÚ) 2021/745 zo 6. mája 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok síran amónno-hlinitý, kremičitan hlinitý, beflubutamid, bentiavalikarb, bifenazát, boskalid, uhličitan vápenatý, kaptán, oxid uhličitý, cymoxanil, dimetomorf, etefón, výťažok z čajovníka, famoxadón, zvyšky z destilácie tuku, C7-C20 mastné kyseliny, flumioxazín, fluoxastrobín, flurochloridón, folpet, formetanát, kyselina giberelínová, giberelíny, heptamaloxyloglukán, hydrolyzované proteíny, síran železnatý, metazachlór, metribuzín, milbemektín, Paecilomyces lilacinus (kmeň 251), fénmedifám, fosmet, pirimifos-metyl, rastlinné oleje/repkový olej, hydrogenuhličitan draselný, propamokarb, protiokonazol, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, S-metolachlór, lineárne motýlie feromóny, tebukonazol a močovina (Text s významom pre EHP)

text:
                  7.5.2021

                  SK

                  Úradný vestník Európskej únie

                  L 160/89

         VYKONÁVACIE NARIADENIE KOMISIE (EÚ) 2021/745
         zo 6. mája 2021,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok síran amónno-hlinitý, kremičitan hlinitý, beflubutamid, bentiavalikarb, bifenazát, boskalid, uhličitan vápenatý, kaptán, oxid uhličitý, cymoxanil, dimetomorf, etefón, výťažok z čajovníka, famoxadón, zvyšky z destilácie tuku, C7-C20 mastné kyseliny, flumioxazín, fluoxastrobín, flurochloridón, folpet, formetanát, kyselina giberelínová, giberelíny, heptamaloxyloglukán, hydrolyzované proteíny, síran železnatý, metazachlór, metribuzín, milbemektín, Paecilomyces lilacinus (kmeň 251), fénmedifám, fosmet, pirimifos-metyl, rastlinné oleje/repkový olej, hydrogenuhličitan draselný, propamokarb, protiokonazol, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, S-metolachlór, lineárne motýlie feromóny, tebukonazol a močovina
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sú uvedené účinné látky, ktoré sa považujú za schválené podľa nariadenia (ES) č. 1107/2009.

                     (2)

                     Vykonávacím nariadením Komisie (EÚ) 2020/869 (3) bolo predĺžené obdobie schválenia účinných látok famoxadón a flumioxazín do 30. júna 2021 a účinných látok beflubutamid, benalaxyl, bentiavalikarb, bifenazát, boskalid, kaptán, dimetomorf, etefón, fluoxastrobín, folpet, formetanát, metribuzín, milbemektín, Paecilomyces lilacinus (kmeň 251), fénmedifám, fosmet, pirimifos-metyl, propamokarb, protiokonazol a S-metolachlór do 31. júla 2021. Vykonávacím nariadením Komisie (EÚ) 2020/1160 (4) bolo obdobie schválenia účinných látok síran amónno-hlinitý, kremičitan hlinitý, uhličitan vápenatý, oxid uhličitý, výťažok z čajovníka, zvyšky z destilácie tuku, C7-C20 mastné kyseliny, kyselina giberelínová, giberelíny, hydrolyzované proteíny, síran železnatý, rastlinné oleje/repkový olej, hydrogenuhličitan draselný, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny, tebukonazol a močovina predĺžené do 31. augusta 2021. Vykonávacím nariadením Komisie (EÚ) 2017/195 (5) sa predĺžilo obdobie schválenia účinných látok metazachlór a cymoxanil do 31. júla, resp. do 31. augusta 2021. Vykonávacím nariadením Komisie (EÚ) 2017/1527 (6) sa predĺžilo obdobie schválenia účinnej látky heptamaloxyloglukán do 31. mája 2021.

                     (3)

                     Platnosť schválenia účinnej látky flurochloridón má v súlade so smernicou Komisie 2011/34/EÚ uplynúť 31. mája 2021 (7).

                     (4)

                     Žiadosti o obnovenie platnosti schválenia uvedených látok boli predložené v súlade s vykonávacím nariadením Komisie (EÚ) č. 844/2012 (8).

                     (5)

                     Keďže hodnotenie uvedených účinných látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.

                     (6)

                     Okrem toho treba predĺžiť aj obdobie schválenia účinných látok bentiavalikarb, uhličitan vápenatý, dimetomorf, etefón, fluoxastrobín, folpet, formetanát, kyselina giberelínová, giberelíny, metribuzín, milbemektín, fénmedifám, pirimifos-metyl, propamokarb, protiokonazol, S-metolachlór, a S-metolachlór, lineárne motýlie feromóny, tebukonazol a močovina, aby sa v súlade s postupom stanoveným v článkoch 13 a 14 vykonávacieho nariadenia (EÚ) č. 844/2012 poskytol potrebný čas na vykonanie hodnotenia uvedených účinných látok z hľadiska vlastností narúšajúcich endokrinný systém.

                     (7)

                     V prípadoch, keď má Komisia prijať nariadenie o neobnovení schválenia účinnej látky uvedenej v prílohe k tomuto nariadeniu z dôvodu nesplnenia kritérií schválenia, má ako dátum skončenia platnosti schválenia stanoviť rovnaký dátum, ako je ten, ktorý platil pred prijatím tohto nariadenia, alebo dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak má Komisia prijatím nariadenia rozhodnúť o obnovení platnosti schválenia účinnej látky uvedenej v prílohe k tomuto nariadeniu, bude sa podľa daných okolností snažiť stanoviť čo najskorší dátum uplatňovania.

                     (8)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. mája 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2020/869 z 24. júna 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok beflubutamid, benalaxyl, bentiavalikarb, bifenazát, boskalid, bromoxynil, kaptán, kyazofamid, dimetomorf, etefón, etoxazol, famoxadón, fenamifos, flumioxazín, fluoxastrobín, folpet, formetanát, metribuzín, milbemektín, Paecilomyces lilacinus kmeň 251, fénmedifám, fosmet, pirimifos-metyl, propamokarb, protiokonazol a S-metolachlór (Ú. v. EÚ L 201, 25.6.2020, s. 7).

            (4)  Vykonávacie nariadenie Komisie (EÚ) 2020/1160 z 5. augusta 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok síran amónno-hlinitý, kremičitan hlinitý, krvná múčka, uhličitan vápenatý, oxid uhličitý, výťažok z čajovníka, zvyšky z destilácie tuku, C7-C20 mastné kyseliny, výťažok z cesnaku, kyselina giberelínová, giberelíny, hydrolyzované proteíny, síran železnatý, kremelina (diatomová zemina), rastlinné oleje/repkový olej, hydrogenuhličitan draselný, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny, tebukonazol a močovina (Ú. v. EÚ L 257, 6.8.2020, s. 29).

            (5)  Vykonávacie nariadenie Komisie (EÚ) 2017/195 z 3. februára 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia niekoľkých účinných látok uvedených v časti B prílohy k vykonávaciemu nariadeniu (EÚ) č. 686/2012 (program obnovy AIR IV) (Ú. v. EÚ L 31, 4.2.2017, s. 21).

            (6)  Vykonávacie nariadenie Komisie (EÚ) 2017/1527 zo 6. septembra 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok cyflufénamid, fluopikolid, heptamaloxyloglukán a malatión (Ú. v. EÚ L 231, 7.9.2017, s. 3).

            (7)  Smernica Komisie 2011/34/EÚ z 8. marca 2011, ktorou sa mení a dopĺňa smernica Rady 91/414/EHS s cieľom zaradiť flurochloridón medzi účinné látky a ktorou sa mení a dopĺňa rozhodnutie Komisie 2008/934/ES (Ú. v. EÚ L 62, 9.3.2011, s. 27).

            (8)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:

                        1.

                        V šiestom stĺpci „Schválenie platí do“ riadku 35 (famoxadón) sa dátum nahrádza dátumom „30. júna 2022“;

                        2.

                        v šiestom stĺpci „Schválenie platí do“ riadku 39 (flumioxazín) sa dátum nahrádza dátumom „30. júna 2022“;

                        3.

                        v šiestom stĺpci „Schválenie platí do“ riadku 88 (fénmedifám) sa dátum nahrádza dátumom „31. júla 2022“;

                        4.

                        v šiestom stĺpci „Schválenie platí do“ riadku 97 (S-metolachlór) sa dátum nahrádza dátumom „31. júla 2022“;

                        5.

                        v šiestom stĺpci „Schválenie platí do“ riadku 109 (bifenazát) sa dátum nahrádza dátumom „31. júla 2022“;

                        6.

                        v šiestom stĺpci „Schválenie platí do“ riadku 110 (milbemektín) sa dátum nahrádza dátumom „31. júla 2022“;

                        7.

                        v šiestom stĺpci „Schválenie platí do“ riadku 142 (etefón) sa dátum nahrádza dátumom „31. júla 2022“;

                        8.

                        v šiestom stĺpci „Schválenie platí do“ riadku 145 (kaptán) sa dátum nahrádza dátumom „31. júla 2022“;

                        9.

                        v šiestom stĺpci „Schválenie platí do“ riadku 146 (folpet) sa dátum nahrádza dátumom „31. júla 2022“;

                        10.

                        v šiestom stĺpci „Schválenie platí do“ riadku 147 (formetanát) sa dátum nahrádza dátumom „31. júla 2022“;

                        11.

                        v šiestom stĺpci „Schválenie platí do“ riadku 150 (dimetomorf) sa dátum nahrádza dátumom „31. júla 2022“;

                        12.

                        v šiestom stĺpci „Schválenie platí do“ riadku 152 (metribuzín) sa dátum nahrádza dátumom „31. júla 2022“;

                        13.

                        v šiestom stĺpci „Schválenie platí do“ riadku 153 (fosmet) sa dátum nahrádza dátumom „31. júla 2022“;

                        14.

                        v šiestom stĺpci „Schválenie platí do“ riadku 154 (propamokarb) sa dátum nahrádza dátumom „31. júla 2022“;

                        15.

                        v šiestom stĺpci „Schválenie platí do“ riadku 156 (pirimifos-metyl) sa dátum nahrádza dátumom „31. júla 2022“;

                        16.

                        v šiestom stĺpci „Schválenie platí do“ riadku 158 (beflubutamid) sa dátum nahrádza dátumom „31. júla 2022“;

                        17.

                        v šiestom stĺpci „Schválenie platí do“ riadku 163 (bentiavalikarb) sa dátum nahrádza dátumom „31. júla 2022“;

                        18.

                        v šiestom stĺpci „Schválenie platí do“ riadku 164 (boskalid) sa dátum nahrádza dátumom „31. júla 2022“;

                        19.

                        v šiestom stĺpci „Schválenie platí do“ riadku 166 (fluoxastrobín) sa dátum nahrádza dátumom „31. júla 2022“;

                        20.

                        v šiestom stĺpci „Schválenie platí do“ riadku 167 (Paecilomyces lilacinus kmeň 251) sa dátum nahrádza dátumom „31. júla 2022“;

                        21.

                        v šiestom stĺpci „Schválenie platí do“ riadku 168 (protiokonazol) sa dátum nahrádza dátumom „31. júla 2022“;

                        22.

                        v šiestom stĺpci „Schválenie platí do“ riadku 217 (metazachlór) sa dátum nahrádza dátumom „31. júla 2022“;

                        23.

                        v šiestom stĺpci „Schválenie platí do“ riadku 219 (síran amónno-hlinitý) sa dátum nahrádza dátumom „31. augusta 2022“;

                        24.

                        v šiestom stĺpci „Schválenie platí do“ riadku 220 (kremičitan hlinitý) sa dátum nahrádza dátumom „31. augusta 2022“;

                        25.

                        v šiestom stĺpci „Schválenie platí do“ riadku 224 (uhličitan vápenatý) sa dátum nahrádza dátumom „31. augusta 2022“;

                        26.

                        v šiestom stĺpci „Schválenie platí do“ riadku 225 (oxid uhličitý) sa dátum nahrádza dátumom „31. augusta 2022“;

                        27.

                        v šiestom stĺpci „Schválenie platí do“ riadku 228 (výťažok z čajovníka) sa dátum nahrádza dátumom „31. augusta 2022“;

                        28.

                        v šiestom stĺpci „Schválenie platí do“ riadku 229 (zvyšky z destilácie tuku) sa dátum nahrádza dátumom „31. augusta 2022“;

                        29.

                        v šiestom stĺpci „Schválenie platí do“ riadku 230 (C7-C20 mastné kyseliny) sa dátum nahrádza dátumom „31. augusta 2022“;

                        30.

                        v šiestom stĺpci „Schválenie platí do“ riadku 232 (kyselina giberelínová) sa dátum nahrádza dátumom „31. augusta 2022“;

                        31.

                        v šiestom stĺpci „Schválenie platí do“ riadku 233 (giberelíny) sa dátum nahrádza dátumom „31. augusta 2022“;

                        32.

                        v šiestom stĺpci „Schválenie platí do“ riadku 234 (hydrolyzované proteíny) sa dátum nahrádza dátumom „31. augusta 2022“;

                        33.

                        v šiestom stĺpci „Schválenie platí do“ riadku 235 (síran železnatý) sa dátum nahrádza dátumom „31. augusta 2022“;

                        34.

                        v šiestom stĺpci „Schválenie platí do“ riadku 242 (rastlinné oleje/repkový olej) sa dátum nahrádza dátumom „31. augusta 2022“;

                        35.

                        v šiestom stĺpci „Schválenie platí do“ riadku 244, (hydrogenuhličitan draselný) sa dátum nahrádza dátumom „31. augusta 2022“;

                        36.

                        v šiestom stĺpci „Schválenie platí do“ riadku 247 (kremenný piesok) sa dátum nahrádza dátumom „31. augusta 2022“;

                        37.

                        v šiestom stĺpci „Schválenie platí do“ riadku 248 (rybí olej) sa dátum nahrádza dátumom „31. augusta 2022“;

                        38.

                        v šiestom stĺpci „Schválenie platí do“ riadku 249 [repelenty (podľa pachu) živočíšneho alebo rastlinného pôvodu/ovčí tuk] sa dátum nahrádza dátumom „31. augusta 2022“;

                        39.

                        v šiestom stĺpci „Schválenie platí do“ riadku 255 (lineárne motýlie feromóny) sa dátum nahrádza dátumom „31. augusta 2022“;

                        40.

                        v šiestom stĺpci „Schválenie platí do“ riadku 263 (cymoxanil) sa dátum nahrádza dátumom „31. augusta 2022“;

                        41.

                        v šiestom stĺpci „Schválenie platí do“ riadku 268 (tebukonazol) sa dátum nahrádza dátumom „31. augusta 2022“;

                        42.

                        v šiestom stĺpci „Schválenie platí do“ riadku 257 (močovina) sa dátum nahrádza dátumom „31. augusta 2022“;

                        43.

                        v šiestom stĺpci „Schválenie platí do“ riadku 298 (heptamaloxyloglukán) sa dátum nahrádza dátumom „31. mája 2022“;

                        44.

                        v šiestom stĺpci „Schválenie platí do“ riadku 354 (flurochloridón) sa dátum nahrádza dátumom „31. mája 2022“.


title: Vykonávacie nariadenie Komisie (EÚ) 2021/1446 z 3. septembra 2021, ktorým sa opravujú vykonávacie nariadenia (EÚ) č. 540/2011 a (EÚ) č. 563/2014, pokiaľ ide o CAS číslo základnej látky chitozán hydrochlorid (Text s významom pre EHP)

text:
                  6.9.2021

                  SK

                  Úradný vestník Európskej únie

                  L 313/9

         VYKONÁVACIE NARIADENIE KOMISIE (EÚ) 2021/1446
         z 3. septembra 2021,
         ktorým sa opravujú vykonávacie nariadenia (EÚ) č. 540/2011 a (EÚ) č. 563/2014, pokiaľ ide o CAS číslo základnej látky chitozán hydrochlorid
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2 a článkom 78 ods. 2,
         keďže:

                     (1)

                     Vykonávacím nariadením Komisie (EÚ) č. 563/2014 (2) bola schválená základná látka chitozán hydrochlorid a bola zaradená do prílohy k vykonávaciemu nariadeniu Komisie (EÚ) č. 540/2011 (3).

                     (2)

                     Po nadobudnutí účinnosti vykonávacieho nariadenia (EÚ) č. 563/2014 sa zistila chyba týkajúca sa CAS čísla (Chemical Abstracts Number of the American Chemical Society – numerický identifikátor chemickej látky prideľovaný Americkou chemickou spoločnosťou) používaného pre základnú látku chitozán hydrochlorid v prílohách k vykonávaciemu nariadeniu (EÚ) č. 563/2014.

                     (3)

                     CAS číslo je jedinečný identifikátor chemickej látky a používa sa aj na identifikáciu účinnej látky používanej pri ochrane rastlín; používa sa celosvetovo ako referenčné číslo pre chemické látky na účely obchodných a regulačných činností a jeho použitie nie je obmedzené len na pesticídne látky.

                     (4)

                     V stĺpci týkajúcom sa bežného názvu a identifikačných čísiel sa uvádza spojenie „chitozán hydrochlorid CAS č.: 9012-76-4“. CAS číslo 9012-76-4 je však pridelené látke chitozán, zatiaľ čo chitozán hydrochlorid má CAS číslo 70694-72-3. Keďže v rámci hospodárenia a obchodu s chemickými látkami môžu vzniknúť nejasnosti o identite tejto látky, je potrebné opraviť CAS číslo uvedené vo vykonávacom nariadení (EÚ) č. 563/2014 a následne vo vykonávacom nariadení (EÚ) č. 540/2011.

                     (5)

                     Z dôvodu zrozumiteľnosti je vhodné nahradiť prílohu I k vykonávaciemu nariadeniu (EÚ) č. 563/2014 a príslušný záznam v časti C prílohy k vykonávaciemu nariadeniu (EÚ) č. 540/2011.

                     (6)

                     V záujme zrozumiteľnosti a právnej istoty pre hospodárske subjekty a orgány presadzovania práva by toto nariadenie malo nadobudnúť účinnosť čo najskôr.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Oprava vykonávacieho nariadenia (EÚ) č. 563/2014
            Príloha I k vykonávaciemu nariadeniu (EÚ) č. 563/2014 sa opravuje v súlade s prílohou I k tomuto nariadeniu.

            Článok 2
            Oprava vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa opravuje v súlade s prílohou II k tomuto nariadeniu.

            Článok 3

                  Nadobudnutie účinnosti

            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 563/2014 z 23. mája 2014, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka chitozán hydrochlorid a ktorým sa mení vykonávacie nariadenie Komisie (EÚ) č. 540/2011 (Ú. v. EÚ L 156, 24.5.2014, s. 5).

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I
            Príloha I k vykonávaciemu nariadeniu (EÚ) č. 563/2014 sa nahrádza takto:

                           „Bežný názov, identifikačné čísla

                           Názov IUPAC

                           Čistota (1)

                           Dátum schválenia

                           Osobitné ustanovenia

                           chitozán hydrochlorid
                           CAS č.: 70694-72-3

                           Neuplatňuje sa.

                           Európsky liekopis
                           max. obsah ťažkých kovov: 40 ppm

                           1. júla 2014

                           Chitozán hydrochlorid musí byť v súlade s nariadením Európskeho parlamentu a Rady (ES) č. 1069/2009  (2) a nariadením Komisie (EÚ) č. 142/2011  (3).
                           Látka chitozán hydrochlorid môže byť použitá v súlade s osobitnými podmienkami, ktoré sú zahrnuté v záveroch revíznej správy o látke chitozán hydrochlorid (SANCO/12388/2013), a najmä v jej dodatkoch I a II, v zmysle znenia finalizovaného Stálym výborom pre potravinový reťazec a zdravie zvierat 20. marca 2014.

               (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

               (2)  Ú. v. EÚ L 300, 14.11.2009, s. 1.

               (3)  Ú. v. EÚ L 54, 26.2.2011, s. 1.“

            PRÍLOHA II
            V časti C prílohy k vykonávaciemu nariadeniu (EÚ) č. 540/2011 sa záznam 2 týkajúci sa látky chitozán hydrochlorid nahrádza takto:

                           Číslo

                           Bežný názov, identifikačné čísla

                           Názov IUPAC

                           Čistota  (1)

                           Dátum schválenia

                           Osobitné ustanovenia

                           „2

                           chitozán hydrochlorid
                           CAS č.: 70694-72-3

                           Neuplatňuje sa.

                           Európsky liekopis
                           max. obsah ťažkých kovov: 40 ppm

                           1. júla 2014

                           Chitozán hydrochlorid musí byť v súlade s nariadením (ES) č. 1069/2009 a nariadením (EÚ) č. 142/2011.
                           Látka chitozán hydrochlorid môže byť použitá v súlade s osobitnými podmienkami, ktoré sú zahrnuté v záveroch revíznej správy o látke chitozán hydrochlorid (SANCO/12388/2013), a najmä v jej dodatkoch I a II, v zmysle znenia finalizovaného Stálym výborom pre potravinový reťazec a zdravie zvierat 20. marca 2014.“

               (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.


title: Vykonávacie nariadenie Komisie (EÚ) 2021/1447 z 3. septembra 2021, ktorým sa mení vykonávacie nariadenie (EÚ) 2020/1534, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike

text:
                  6.9.2021

                  SK

                  Úradný vestník Európskej únie

                  L 313/13

         VYKONÁVACIE NARIADENIE KOMISIE (EÚ) 2021/1447
         z 3. septembra 2021,
         ktorým sa mení vykonávacie nariadenie (EÚ) 2020/1534, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14 ods. 1,
         keďže:

                     (1)

                     Dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike podlieha konečnému antidumpingovému clu uloženému vykonávacím nariadením Komisie (EÚ) 2020/1534 (2).

                     (2)

                     Toyoshima Share Yidu Foods Co., Ltd (3), doplnkový kód TARIC (4) A889, spoločnosť so sídlom v Čínskej ľudovej republike, ktorej vývoz určitých upravených alebo konzervovaných citrusových plodov (najmä mandarínok atď.) do Únie podlieha antidumpingovému clu vo výške 499,6 EUR/t čistej hmotnosti výrobku, informovala Komisiu, že od 22. januára 2008 zmenila svoj názov na „Hubei Fomdas Foods Co., Ltd, Yidu, Hubei“.

                     (3)

                     Spoločnosť po zmene svojho názvu požiadala 31. marca 2021 Komisiu o potvrdenie, že zmena názvu nemá vplyv na právo spoločnosti využívať colnú sadzbu pre spolupracujúcich vyvážajúcich výrobcov nezaradených do vzorky, ktorá sa na ňu uplatňovala pod jej predchádzajúcim názvom. Spoločnosť konkrétne objasnila, že žiada, aby zmena názvu nadobudla účinnosť odo dňa jej žiadosti adresovanej Komisii, t. j. od 31. marca 2021.

                     (4)

                     Komisia preskúmala predložené informácie a dospela k záveru, že zmena názvu bola riadne zaregistrovaná príslušnými orgánmi a neviedla k vytvoreniu nových vzťahov s inými skupinami spoločností, ktoré Komisia neprešetrila. Táto zmena názvu teda nemá žiadny vplyv na zistenia vo vykonávacom nariadení (EÚ) 2020/1534, a konkrétne na sadzbu antidumpingového cla, ktorá sa na spoločnosť uplatňuje.

                     (5)

                     Komisia vzhľadom na úvahy v predchádzajúcom odôvodnení usúdila, že je vhodné zmeniť vykonávacie nariadenie (EÚ) 2020/1534, aby sa zohľadnil zmenený názov spoločnosti, ktorej bol pôvodne pridelený doplnkový kód TARIC A889.

                     (6)

                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,

               PRIJALA TOTO NARIADENIE:

            Článok 1

               1.   Príloha k vykonávaciemu nariadeniu (EÚ) 2020/1534 sa mení takto:

                  „Toyoshima Share Yidu Foods Co.“

               sa nahrádza takto:

                  „Hubei Fomdas Foods Co., Ltd, Yidu, Hubei“.

               2.   Doplnkový kód TARIC A889, ktorý bol predtým pridelený spoločnosti Toyoshima Share Yidu Foods Co., Ltd, sa od 31. marca 2021 uplatňuje na spoločnosť Hubei Fomdas Foods Co., Ltd, Yidu, Hubei. Akékoľvek konečné clo zaplatené za dovoz výrobkov vyrobených spoločnosťou Hubei Fomdas Foods Co., Ltd, Yidu, Hubei, ktoré presahuje antidumpingové clo stanovené v článku 1 ods. 2 vykonávacieho nariadenia (EÚ) 2020/1534, pokiaľ ide o spoločnosť Toyoshima Share Yidu Foods Co, sa vráti alebo odpustí v súlade s platnými colnými predpismi.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021

                  Za Komisiu

                  Predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 21.

            (2)  Vykonávacie nariadenie Komisie (EÚ) 2020/1534 z 21. októbra 2020, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike (Ú. v. EÚ L 351, 22.10.2020, s. 2).

            (3)  Táto spoločnosť je uvedená v prílohe k nariadeniu (EÚ) 2020/1534 ako spolupracujúci vyvážajúci výrobca nezaradený do vzorky.

            (4)  Integrovaný sadzobník Európskej únie.


title: Vykonávacie nariadenie Komisie (EÚ) 2021/1448 z 3. septembra 2021, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje platnosť schválenia účinnej látky s nízkym rizikom uhličitan vápenatý a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
                  6.9.2021

                  SK

                  Úradný vestník Európskej únie

                  L 313/15

         VYKONÁVACIE NARIADENIE KOMISIE (EÚ) 2021/1448
         z 3. septembra 2021,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje platnosť schválenia účinnej látky s nízkym rizikom uhličitan vápenatý a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 v spojení s jeho článkom 22 ods. 1,
         keďže:

                     (1)

                     Smernicou Komisie 2008/127/ES (2) sa uhličitan vápenatý zaradil ako účinná látka do prílohy I k smernici Rady 91/414/EHS (3).

                     (2)

                     Účinné látky zahrnuté do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).

                     (3)

                     Platnosť schválenia účinnej látky uhličitan vápenatý v zmysle časti A prílohy k vykonávaciemu nariadeniu (EÚ) č. 540/2011 uplynie 31. augusta 2022.

                     (4)

                     V súlade s článkom 1 vykonávacieho nariadenia Komisie (EÚ) č. 844/2012 (5) bola v lehote stanovenej v uvedenom článku predložená žiadosť o obnovenie platnosti schválenia účinnej látky uhličitan vápenatý.

                     (5)

                     Žiadateľ predložil doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.

                     (6)

                     Spravodajský členský štát vypracoval v spolupráci so spoluspravodajským členským štátom návrh hodnotiacej správy o obnovení schválenia a 23. októbra 2019 ho predložil Európskemu úradu pre bezpečnosť potravín (ďalej len „úrad“) a Komisii. Úrad sprístupnil doplňujúcu súhrnnú dokumentáciu verejnosti. Zároveň zaslal návrh hodnotiacej správy o obnovení schválenia žiadateľovi a členským štátom na pripomienkovanie a začal o ňom verejnú konzultáciu. Úrad prijaté pripomienky postúpil Komisii.

                     (7)

                     Úrad oznámil 9. februára 2021 Komisii svoj záver (6), pokiaľ ide o to, či možno očakávať, že uhličitan vápenatý bude spĺňať kritériá schválenia stanovené v článku 4 nariadenia (ES) č. 1107/2009.

                     (8)

                     Komisia predložila 19. mája 2021 Stálemu výboru pre rastliny, zvieratá, potraviny a krmivá správu o obnovení schválenia a návrh nariadenia týkajúci sa uhličitanu vápenatého.

                     (9)

                     Komisia vyzvala žiadateľa, aby predložil svoje pripomienky k záveru úradu a v súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 aj k správe o obnovení schválenia. Žiadateľ predložil svoje pripomienky, ktoré sa dôkladne preskúmali.

                     (10)

                     V prípade jedného alebo viacerých reprezentatívnych použití minimálne jedného prípravku na ochranu rastlín s obsahom účinnej látky uhličitan vápenatý sa konštatovalo, že kritériá schválenia uvedené v článku 4 nariadenia (ES) č. 1107/2009 sú splnené.

                     (11)

                     Hodnotenie rizík na účely obnovenia platnosti schválenia účinnej látky uhličitan vápenatý vychádza z obmedzeného počtu reprezentatívnych použití, ktoré však neobmedzujú použitia, pri ktorých možno prípravky na ochranu rastlín s obsahom uhličitanu vápenatého autorizovať. Preto je vhodné nezachovať obmedzenie týkajúce sa použitia ako repelentu.

                     (12)

                     Komisia sa ďalej domnieva, že uhličitan vápenatý je účinná látka s nízkym rizikom podľa článku 22 nariadenia (ES) č. 1107/2009. Uhličitan vápenatý nie je problémová látka a spĺňa podmienky stanovené v bode 5.1 prílohy II k nariadeniu (ES) č. 1107/2009. Preto je vhodné obnoviť platnosť schválenia uhličitanu vápenatého ako látky s nízkym rizikom.

                     (13)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (14)

                     Vykonávacím nariadením Komisie (EÚ) 2021/745 (7) sa predĺžilo obdobie platnosti schválenia uhličitanu vápenatého do 31. augusta 2022, aby sa postup obnovenia platnosti mohol dokončiť pred uplynutím obdobia platnosti schválenia uvedenej účinnej látky. Keďže sa však rozhodnutie o obnovení platnosti schválenia prijíma pred uplynutím uvedeného predĺženého obdobia platnosti schválenia, toto nariadenie by sa malo začať uplatňovať pred uvedeným dátumom.

                     (15)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Obnovenie schválenia účinnej látky
            Schválenie účinnej látky uhličitan vápenatý špecifikovanej v prílohe I ako látky s nízkym rizikom sa obnovuje.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. novembra 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).

            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            (6)  Vestník EFSA (EFSA Journal) (2021) 19(4):6500. K dispozícii online: www.efsa.europa.eu.

            (7)  Vykonávacie nariadenie Komisie (EÚ) 2021/745 zo 6. mája 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok síran amónno-hlinitý, kremičitan hlinitý, beflubutamid, bentiavalikarb, bifenazát, boskalid, uhličitan vápenatý, kaptán, oxid uhličitý, cymoxanil, dimetomorf, etefón, výťažok z čajovníka, famoxadón, zvyšky z destilácie tuku, C7-C20 mastné kyseliny, flumioxazín, fluoxastrobín, flurochloridón, folpet, formetanát, kyselina giberelínová, giberelíny, heptamaloxyloglukán, hydrolyzované proteíny, síran železnatý, metazachlór, metribuzín, milbemektín, Paecilomyces lilacinus (kmeň 251), fénmedifám, fosmet, pirimifos-metyl, rastlinné oleje/repkový olej, hydrogenuhličitan draselný, propamokarb, protiokonazol, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, S-metolachlór, lineárne motýlie feromóny, tebukonazol a močovina (Ú. v. EÚ L 160, 7.5.2021, s. 89).

            PRÍLOHA I

                           Všeobecný názov, identifikačné čísla

                           IUPAC názov

                        Čistota (1)

                           Dátum schválenia

                           Schválenie platí do

                           Osobitné ustanovenia

                        uhličitan vápenatý
                        CAS č. 471-34-1
                        CIPAC č. 843

                        IUPAC názov: uhličitan vápenatý

                        950 g/kg

                           1. novembra 2021

                           31. októbra 2036

                        Pri uplatňovaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa musia zohľadniť závery uvedené v správe o obnovení schválenia uhličitanu vápenatého, a najmä dodatky I a II k nej.

               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.

            PRÍLOHA II
            Príloha k vykonávaciemu nariadeniu Komisie (EÚ) č. 540/2011 sa mení takto:

                        1.

                        V časti A sa vypúšťa položka 224 týkajúca sa uhličitanu vápenatého.

                        2.

                        V časti D sa dopĺňa táto položka:

                                       Číslo

                                       Všeobecný názov, identifikačné čísla

                                       IUPAC názov

                                       Čistota

                                       Dátum schválenia

                                       Schválenie platí do

                                       Osobitné ustanovenia

                                    „31

                                    uhličitan vápenatý
                                    CAS č. 471-34-1
                                    CIPAC č. 843

                                    IUPAC názov: uhličitan vápenatý

                                    950 g/kg

                                    1. novembra 2021

                                       31. októbra 2036

                                    Pri uplatňovaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa musia zohľadniť závery uvedené v správe o obnovení schválenia uhličitanu vápenatého, a najmä dodatky I a II k nej.“


title: Vykonávacie nariadenie Komisie (EÚ) 2021/1449 z 3. septembra 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 2-fenylfenol (vrátane jeho solí, napr. sodnej soli), 8-hydroxychinolín, amidosulfurón, bifenox, chlórmekvát, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflufenikán, dimetachlór, etofenprox, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, parafínové oleje, parafínový olej, penkonazol, pikloram, propachizafop, prosulfokarb, chizalofop-P-etyl, chizalofop-P-tefuryl, síra, tetrakonazol, tri-alát, triflusulfurón a tritosulfurón (Text s významom pre EHP)

text:
                  6.9.2021

                  SK

                  Úradný vestník Európskej únie

                  L 313/20

         VYKONÁVACIE NARIADENIE KOMISIE (EÚ) 2021/1449
         z 3. septembra 2021,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 2-fenylfenol (vrátane jeho solí, napr. sodnej soli), 8-hydroxychinolín, amidosulfurón, bifenox, chlórmekvát, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflufenikán, dimetachlór, etofenprox, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, parafínové oleje, parafínový olej, penkonazol, pikloram, propachizafop, prosulfokarb, chizalofop-P-etyl, chizalofop-P-tefuryl, síra, tetrakonazol, tri-alát, triflusulfurón a tritosulfurón
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sú uvedené účinné látky, ktoré sa považujú za schválené podľa nariadenia (ES) č. 1107/2009.

                     (2)

                     Vykonávacím nariadením Komisie (EÚ) 2020/1511 (3) sa predĺžilo obdobie platnosti schválenia účinných látok chlorotolurón, klomazón, cypermetrín, daminozid, deltametrín, fludioxonil, flufenacet, fostiazát, indoxakarb, MCPA, MCPB a prosulfokarb do 31. októbra 2021, účinnej látky tritosulfurón do 30. novembra 2021 a účinných látok amidosulfurón, bifenox, klofentezín, dikamba, difenokonazol, diflufenikán, fenoxaprop-P, fénpropidín, lenacil, nikosulfurón, parafínové oleje, pikloram, síra a triflusulfurón do 31. decembra 2021. Vykonávacím nariadením Komisie (EÚ) 2020/2104 (4) sa predĺžilo obdobie platnosti schválenia účinnej látky parafínový olej do 31. decembra 2021. Vykonávacím nariadením Komisie (EÚ) 2017/555 (5) sa predĺžilo obdobie platnosti schválenia účinných látok chlórmekvát, propachizafop a chizalofop-P-etyl do 30. novembra 2021 a účinných látok 2-fenylfenol (vrátane jeho solí, napr. sodnej soli), dimetachlór, etofenprox, penkonazol, tetrakonazol a tri-alát do 31. decembra 2021. Vykonávacím nariadením Komisie (EÚ) 2017/1530 (6) sa predĺžilo obdobie platnosti schválenia účinnej látky chizalofop-P-tefuryl do 30. novembra 2021.

                     (3)

                     Platnosť schválenia účinnej látky 8-hydroxychinolín má v súlade so vykonávacím nariadením Komisie (EÚ) č. 993/2011 (7) uplynúť 31. decembra 2021.

                     (4)

                     V súlade s vykonávacím nariadením Komisie (EÚ) č. 844/2012 (8) boli predložené žiadosti o obnovenie platnosti schválenia uvedených látok.

                     (5)

                     Keďže hodnotenie uvedených účinných látok sa z dôvodov, na ktoré žiadatelia nemajú vplyv, oneskorilo, platnosť schválení uvedených účinných látok pravdepodobne uplynie pred prijatím rozhodnutia o jej obnovení. Preto je potrebné predĺžiť obdobia platnosti ich schválenia.

                     (6)

                     Okrem toho je nutné predĺžiť obdobie platnosti schválenia účinných látok 2-fenylfenol (vrátane jeho solí, napr. sodnej soli), 8-hydroxychinolín, amidosulfurón, klofentezín, klomazón, daminozid, fenoxaprop-P, fludioxonil, flufenacet, lenacil, triflusulfurón a tritosulfurón, aby sa v súlade s postupom stanoveným v článkoch 13 a 14 vykonávacieho nariadenia (EÚ) č. 844/2012 poskytol čas potrebný na vykonanie hodnotenia uvedených účinných látok v súvislosti s vlastnosťami narúšajúcimi endokrinný systém.

                     (7)

                     V prípadoch, keď má Komisia prijať nariadenie o neobnovení platnosti schválenia účinnej látky uvedenej v prílohe k tomuto nariadeniu z dôvodu nesplnenia kritérií schválenia, má ako dátum skončenia platnosti schválenia stanoviť rovnaký dátum, ako je ten, ktorý platil pred prijatím tohto nariadenia, alebo dátum nadobudnutia účinnosti nariadenia, ktorým sa neobnovuje platnosť schválenia účinnej látky, podľa toho, ktorý z týchto dvoch dátumov nastane neskôr. Ak má Komisia prijatím nariadenia rozhodnúť o obnovení platnosti schválenia účinnej látky uvedenej v prílohe k tomuto nariadeniu, bude sa podľa daných okolností snažiť stanoviť čo najskorší dátum uplatňovania.

                     (8)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2020/1511 zo 16. októbra 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinných látok amidosulfurón, bifenox, chlorotolurón, klofentezín, klomazón, cypermetrín, daminozid, deltametrín, dikamba, difenokonazol, diflufenikán, fenoxaprop-P, fénpropidín, fludioxonyl, flufenacet, fostiazát, indoxakarb, lenacil, MCPA, MCPB, nikosulfurón, parafínové oleje, pikloram, prosulfokarb, síra, triflusulfurón a tritosulfurón (Ú. v. EÚ L 344, 19.10.2020, s. 18).

            (4)  Vykonávacie nariadenie Komisie (EÚ) 2020/2104 z 15. decembra 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia schválenia účinnej látky parafínový olej (Ú. v. EÚ L 425, 16.12.2020, s. 93).

            (5)  Vykonávacie nariadenie Komisie (EÚ) 2017/555 z 24. marca 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia niekoľkých účinných látok uvedených v časti B prílohy k vykonávaciemu nariadeniu (EÚ) č. 686/2012 (program obnovy AIR IV) (Ú. v. EÚ L 80, 25.3.2017, s. 1).

            (6)  Vykonávacie nariadenie Komisie (EÚ) 2017/1530 zo 7. septembra 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinnej látky chizalofop-P-tefuryl (Ú. v. EÚ L 232, 8.9.2017, s. 4).

            (7)  Vykonávacie nariadenie Komisie (EÚ) č. 993/2011 zo 6. októbra 2011, ktorým sa schvaľuje účinná látka 8-hydroxychinolín v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 (Ú. v. EÚ L 263, 7.10.2011, s. 1).

            (8)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:

                        1.

                        V šiestom stĺpci „Schválenie platí do“ riadku 18, 8-hydroxychinolín, sa uvedený dátum nahrádza dátumom „31. decembra 2022“.

                        2.

                        V šiestom stĺpci „Schválenie platí do“ riadku 40, deltametrín, sa uvedený dátum nahrádza dátumom „31. októbra 2022“.

                        3.

                        V šiestom stĺpci „Schválenie platí do“ riadku 65, flufenacet, sa uvedený dátum nahrádza dátumom „31. októbra 2022“.

                        4.

                        V šiestom stĺpci „Schválenie platí do“ riadku 69, fostiazát, sa uvedený dátum nahrádza dátumom „31. októbra 2022“.

                        5.

                        V šiestom stĺpci „Schválenie platí do“ riadku 102, chlorotolurón, sa uvedený dátum nahrádza dátumom „31. októbra 2022“.

                        6.

                        V šiestom stĺpci „Schválenie platí do“ riadku 103, cypermetrín, sa uvedený dátum nahrádza dátumom „31. októbra 2022“.

                        7.

                        V šiestom stĺpci „Schválenie platí do“ riadku 104, daminozid, sa uvedený dátum nahrádza dátumom „31. októbra 2022“.

                        8.

                        V šiestom stĺpci „Schválenie platí do“ riadku 107, MCPA, sa uvedený dátum nahrádza dátumom „31. októbra 2022“.

                        9.

                        V šiestom stĺpci „Schválenie platí do“ riadku 108, MCPB, sa uvedený dátum nahrádza dátumom „31. októbra 2022“.

                        10.

                        V šiestom stĺpci „Schválenie platí do“ riadku 119, indoxakarb, sa uvedený dátum nahrádza dátumom „31. októbra 2022“.

                        11.

                        V šiestom stĺpci „Schválenie platí do“ riadku 160, prosulfokarb, sa uvedený dátum nahrádza dátumom „31. októbra 2022“.

                        12.

                        V šiestom stĺpci „Schválenie platí do“ riadku 161, fludioxonyl, sa uvedený dátum nahrádza dátumom „31. októbra 2022“.

                        13.

                        V šiestom stĺpci „Schválenie platí do“ riadku 162, klomazón, sa uvedený dátum nahrádza dátumom „31. októbra 2022“.

                        14.

                        V šiestom stĺpci „Schválenie platí do“ riadku 169, amidosulfurón, sa uvedený dátum nahrádza dátumom „31. decembra 2022“.

                        15.

                        V šiestom stĺpci „Schválenie platí do“ riadku 170, nikosulfurón, sa uvedený dátum nahrádza dátumom „31. decembra 2022“.

                        16.

                        V šiestom stĺpci „Schválenie platí do“ riadku 171, klofentezín, sa uvedený dátum nahrádza dátumom „31. decembra 2022“.

                        17.

                        V šiestom stĺpci „Schválenie platí do“ riadku 172, dikamba, sa uvedený dátum nahrádza dátumom „31. decembra 2022“.

                        18.

                        V šiestom stĺpci „Schválenie platí do“ riadku 173, difenokonazol, sa uvedený dátum nahrádza dátumom „31. decembra 2022“.

                        19.

                        V šiestom stĺpci „Schválenie platí do“ riadku 176, lenacil, sa uvedený dátum nahrádza dátumom „31. decembra 2022“.

                        20.

                        V šiestom stĺpci „Schválenie platí do“ riadku 178, pikloram, sa uvedený dátum nahrádza dátumom „31. decembra 2022“.

                        21.

                        V šiestom stĺpci „Schválenie platí do“ riadku 180, bifenox, sa uvedený dátum nahrádza dátumom „31. decembra 2022“.

                        22.

                        V šiestom stĺpci „Schválenie platí do“ riadku 181, diflufenikán, sa uvedený dátum nahrádza dátumom „31. decembra 2022“.

                        23.

                        V šiestom stĺpci „Schválenie platí do“ riadku 182, fenoxaprop-P, sa uvedený dátum nahrádza dátumom „31. decembra 2022“.

                        24.

                        V šiestom stĺpci „Schválenie platí do“ riadku 183, fénpropidín, sa uvedený dátum nahrádza dátumom „31. decembra 2022“.

                        25.

                        V šiestom stĺpci „Schválenie platí do“ riadku 186, tritosulfurón, sa dátum nahrádza dátumom „30. novembra 2022“.

                        26.

                        V šiestom stĺpci „Schválenie platí do“ riadku 276, chlórmekvát, sa uvedený dátum nahrádza dátumom „30. novembra 2022“.

                        27.

                        V šiestom stĺpci „Schválenie platí do“ riadku 278, propachizafop, sa uvedený dátum nahrádza dátumom „30. novembra 2022“.

                        28.

                        V šiestom stĺpci „Schválenie platí do“ riadku 279, chizalofop-P-etyl a chizalofop-P-tefuryl, sa uvedený dátum nahrádza dátumom „30. novembra 2022“.

                        29.

                        V šiestom stĺpci „Schválenie platí do“ riadku 284, dimetachlór, sa uvedený dátum nahrádza dátumom „31. decembra 2022“.

                        30.

                        V šiestom stĺpci „Schválenie platí do“ riadku 285, etofenprox, sa uvedený dátum nahrádza dátumom „31. decembra 2022“.

                        31.

                        V šiestom stĺpci „Schválenie platí do“ riadku 287, penkonazol, sa uvedený dátum nahrádza dátumom „31. decembra 2022“.

                        32.

                        V šiestom stĺpci „Schválenie platí do“ riadku 288, tri-alát, sa uvedený dátum nahrádza dátumom „31. decembra 2022“.

                        33.

                        V šiestom stĺpci „Schválenie platí do“ riadku 289, triflusulfurón, sa uvedený dátum nahrádza dátumom „31. decembra 2022“.

                        34.

                        V šiestom stĺpci „Schválenie platí do“ riadku 292, síra, sa uvedený dátum nahrádza dátumom „31. decembra 2022“.

                        35.

                        V šiestom stĺpci „Schválenie platí do“ riadku 293, tetrakonazol, sa uvedený dátum nahrádza dátumom „31. decembra 2022“.

                        36.

                        V šiestom stĺpci „Schválenie platí do“ riadku 294, parafínové oleje, sa uvedený dátum nahrádza dátumom „31. decembra 2022“.

                        37.

                        V šiestom stĺpci „Schválenie platí do“ riadku 295, parafínový olej, sa uvedený dátum nahrádza dátumom „31. decembra 2022“.

                        38.

                        V šiestom stĺpci „Schválenie platí do“ riadku 299, 2-fenylfenol (vrátane jeho solí, napr. sodnej soli), sa uvedený dátum nahrádza dátumom „31. decembra 2022“.


title: Vykonávacie nariadenie Komisie (EÚ) 2021/1450 z 3. septembra 2021, ktorým sa mení vykonávacie nariadenie (EÚ) č. 540/2011, pokiaľ ide o obdobia platnosti schválenia účinných látok akrinatrín a prochloraz (Text s významom pre EHP)

text:
                  6.9.2021

                  SK

                  Úradný vestník Európskej únie

                  L 313/25

         VYKONÁVACIE NARIADENIE KOMISIE (EÚ) 2021/1450
         z 3. septembra 2021,
         ktorým sa mení vykonávacie nariadenie (EÚ) č. 540/2011, pokiaľ ide o obdobia platnosti schválenia účinných látok akrinatrín a prochloraz
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:

                     (1)

                     V časti A prílohy k vykonávaciemu nariadeniu Komisie (EÚ) č. 540/2011 (2) sú uvedené účinné látky, ktoré sa považujú za schválené podľa nariadenia (ES) č. 1107/2009.

                     (2)

                     Obdobia platnosti schválenia účinných látok akrinatrín a prochloraz boli vykonávacím nariadením Komisie (EÚ) 2019/291 (3) predĺžené z 31. decembra 2021 do 31. decembra 2023.

                     (3)

                     V súlade s článkom 1 vykonávacieho nariadenia Komisie (EÚ) č. 844/2012 (4) boli predložené žiadosti o obnovenie platnosti schválenia príslušných účinných látok. V prípade účinných látok akrinatrín a prochloraz však žiadatelia potvrdili, že už nemajú záujem o obnovenie schválenia.

                     (4)

                     Vzhľadom na účel článku 17 prvého odseku nariadenia (ES) č. 1107/2009 už teda predĺženie období platnosti schválenia týchto účinných látok stanovené vo vykonávacom nariadení (EÚ) 2019/291 nie je opodstatnené. Preto je vhodné stanoviť, že platnosť schválení účinných látok akrinatrín a prochloraz uplynie v tie dni, v ktoré by tieto schválenia prestali platiť bez uvedeného predĺženia.

                     (5)

                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

                     (6)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            (3)  Vykonávacie nariadenie Komisie (EÚ) 2019/291 z 19. februára 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie platnosti schválenia účinných látok 1-naftylacetamidu, kyseliny 1-naftyloctovej, akrinatrínu, azoxystrobínu, fluazifopu-P, fluroxypyru, imazalilu, krezoxím-metylu, oxyfluorfenu, prochlorazu, prohexadiónu, spiroxamínu, teflutrínu a terbutylazínu (Ú. v. EÚ L 48, 20.2.2019, s. 17).

            (4)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).

            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:

                        1.

                        V šiestom stĺpci v riadku 19, ktorý sa týka látky akrinatrín, sa uvedený dátum skončenia platnosti schválenia nahrádza dátumom „31. decembra 2021“.

                        2.

                        V šiestom stĺpci v riadku 20, ktorý sa týka látky prochloraz, sa uvedený dátum skončenia platnosti schválenia nahrádza dátumom „31. decembra 2021“.


title: Vykonávacie nariadenie Komisie (EÚ) 2021/1451 z 3. septembra 2021 o neschválení dimetylsulfidu ako základnej látky v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP)

text:
                  6.9.2021

                  SK

                  Úradný vestník Európskej únie

                  L 313/28

         VYKONÁVACIE NARIADENIE KOMISIE (EÚ) 2021/1451
         z 3. septembra 2021
         o neschválení dimetylsulfidu ako základnej látky v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 v spojení s článkom 23 ods. 5,
         keďže:

                     (1)

                     Komisii bola 17. januára 2019 doručená žiadosť spoločnosti Probodelt S. L. o schválenie dimetylsulfidu ako základnej látky, ktorá sa má používať ako neletálny atraktant chrobákov druhu Leiodes cinnamomeus. K revidovaným žiadostiam, ktoré boli doručené 24. júla 2019 a 25. novembra 2019, boli priložené informácie vyžadované v článku 23 ods. 3 druhom pododseku nariadenia (ES) č. 1107/2009.

                     (2)

                     K dispozícii boli dve relevantné hodnotenia vykonané v súlade s inými právnymi predpismi Únie, ako sa uvádza v článku 23 ods. 2 nariadenia (ES) č. 1107/2009, konkrétne hodnotenie pracovnej skupiny EFSA FEEDAP (2) a hodnotenie pracovnej skupiny EFSA CEF (3). Výsledky týchto hodnotení boli zohľadnené tak úradom EFSA, ako aj Komisiou.

                     (3)

                     Komisia požiadala Európsky úrad pre bezpečnosť potravín (ďalej len „úrad“) o odbornú pomoc. Úrad predložil Komisii technickú správu o dimetylsulfide 17. júla 2020 (4). Úrad dospel k záveru, že žiadateľ riadne nezohľadnil dostupné informácie o dimetylsulfide. Z dostupných uverejnených informácií vyplýva, že dimetylsulfid je kožný senzibilizátor a dráždi pokožku, oči a dýchacie cesty. Úrad uviedol, že podrobnosti o akútnej toxicite, dráždivosti, kožnej senzibilizácii a krátkodobej inhalácii sú verejne dostupné na webovej lokalite Európskej chemickej agentúry (ECHA) a mali byť súčasťou žiadosti tak, aby bolo možné získať úplný prehľad o základnej látke. Toxikologické údaje o dvoch metabolitoch dimetylsulfidu sú takisto verejne dostupné na webových stránkach ECHA, ale do dokumentácie neboli riadne doplnené.

                     (4)

                     Úrad takisto poznamenal, že vzhľadom na celkový toxikologický profil látky nebolo predložené žiadne vedecké odôvodnenie, ktoré by potvrdilo neprítomnosť obáv spojených s dlhodobou toxicitou a karcinogenitou tejto látky.

                     (5)

                     Úrad navyše skonštatoval, že napriek spôsobu aplikácie (pasca s produktom, z ktorého sa uvoľňujú výpary), ktorý predpokladá nízke hladiny rezíduí v plodinách, mali byť predložené ďalšie údaje potvrdzujúce neopodstatnenosť obáv spotrebiteľov o expozíciu z príjmu potravy.

                     (6)

                     Komisia predložila 25. marca 2021 správu o preskúmaní a návrh tohto nariadenia Stálemu výboru pre rastliny, zvieratá, potraviny a krmivá.

                     (7)

                     Komisia vyzvala žiadateľa, aby predložil svoje pripomienky k technickej správe úradu a k návrhu správy Komisie o preskúmaní. Žiadateľ predložil svoje pripomienky, ktoré sa dôkladne preskúmali.

                     (8)

                     Napriek argumentom, ktoré žiadateľ uviedol, nie je možné vyvrátiť obavy týkajúce sa danej látky.

                     (9)

                     Z uvedeného dôvodu nebolo možné konštatovať, že podmienky stanovené v článku 23 nariadenia (ES) č. 1107/2009 sú splnené. Preto je vhodné neschváliť dimetylsulfid ako základnú látku.

                     (10)

                     Toto nariadenie nemá vplyv na predloženie ďalšej žiadosti o schválenie dimetylsulfidu ako základnej látky v súlade s článkom 23 ods. 3 nariadenia (ES) č. 1107/2009.

                     (11)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látka dimetylsulfid sa neschvaľuje ako základná látka.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 309, 24.11.2009, s. 1.

            (2)  EFSA FEEDAP Panel (pracovná skupina EFSA pre doplnkové látky a produkty alebo látky používané v krmivách), 2013. Scientific Opinion on the safety and efficacy of aliphatic and aromatic mono- and di-thiols and mono-, di-, tri-, and polysulphides with or without additional oxygenated functional groups (chemical group 20) when used as flavourings for all animal species [Vedecké stanovisko k bezpečnosti a účinnosti alifatických a aromatických mono- a ditiolov a mono-, di-, tri- a polysulfidov s ďalšími okysličenými funkčnými skupinami (chemická skupina 20) alebo bez nich, ak sa používajú ako arómy pre všetky druhy zvierat]. Vestník EFSA (EFSA Journal) (2013) 11(5):3208, 34 s. doi:10.2903/j.efsa.2013.3208.

            (3)  EFSA CEF Panel (pracovná skupina EFSA pre materiály prichádzajúce do styku s potravinami, enzýmy, aromatické látky a technologické pomocné látky), 2013. Scientific Opinion on Flavouring Group Evaluation 74 (Vedecké stanovisko k hodnoteniu skupiny aróm 74), revízia 4 (FGE.74Rev4): Consideration of aliphatic sulphides and thiols evaluated by JECFA (53rd and 61st meeting) structurally related to aliphatic and alicyclic mono-, di-, tri- and polysulphides with or without additional oxygenated functional groups from chemical group 20 evaluated by EFSA in FGE.08Rev5 [Posúdenie alifatických sulfidov a tiolov hodnotených JECFA (na 53. a 61. zasadnutí), ktoré štrukturálne súvisia s alifatickými a alicyklickými mono-, di-, tri- a polysulfidmi s ďalšími okysličenými funkčnými skupinami z chemickej skupiny 20 alebo bez nich, vyhodnotené EFSA v dokumente FGE.08Rev5]. Vestník EFSA (EFSA Journal) (2018) 16(3):5167, 58 s. https://doi.org/10.2903/j.efsa.2018.5167.

            (4)  EFSA (Európsky úrad pre bezpečnosť potravín), 2020. Technical report on the outcome of the consultation with Member States and EFSA on the basic substance application for approval of dimethyl sulfide to be used in plant protection as a non-lethal food attractant for truffle beetle (Technická správa o výsledku konzultácií s členskými štátmi a úradom EFSA, pokiaľ ide o žiadosť týkajúcu sa schválenia dimetylsulfidu ako základnej látky, ktorá sa má používať na ochranu rastlín ako neletálny atraktant chrobákov druhu Leiodes cinnamomeus). Podporná publikácia EFSA 2020:EN-1911. 54 s. doi:10.2903/sp.efsa.2020.EN-1911.